15 февруари (настани)

1889 
 Основано Министерството за земјоделство на САД (USDA) како наследник на Земјоделското одделение.
  1922 
 Во Хаг се одржа првата седница на Меѓународниот суд основан во 1920 од страна на Друштвото на народите.
  1942 
 Втора светска војна: Јапонските војници го зазедоа Сингапур и заробија 85.000 британски војници.
  1944 
 Втора светска војна: Средновековниот манастир Монтекасино во Италија, претворен во упориште на германските сили, е бомбардиран од страна на сојузничкото воздухопловство.
  1990 
 Лондон и Буенос Аирес ги обновија дипломатските односи, прекинати во 1982 година, кога Аргентина не успеа да и ги одземе на Велика Британија Фолкландските Острови во Атлантскиот Океан.
  1993 
 Словачкиот парламент го избра Михал Ковач за прв претседател на државата по распадот на Чехословачка.
  1994 
 Министерот за надворешни работи на Австралија, сенаторот Герет Еванс, соопшти дека Австралија ја призна Република Македонија.
  1995 
 Во Мала Речица е основан Тетовскиот парауниверзитет.
15 февруари